જિતેશભાઈએ જણાવ્યું હતું કે, તે નારણપુરા ખાતેની મીરામ્બિકા સ્કૂલનાં બાળકો માટે સ્કૂલવધa રિક્ષા હંકારે છે. મંગળવારે સવારે તે શાહપુર દરવાજા બહાર રહેતા ભરતભાઈ બારોટનાં બાળકો- ૪થા ધોરણમાં ભણતી પાયલ, બીજા ધોરણમાં ભણતી ખૂશી અને ૧લા ધોરણમાં ભણતા રાહુલ-ને લઈને શાહીબાગ આવ્યો હતો. ત્યાંથી તેણે કપાલી અને પરલીને લીધાં હતાં. ત્યારબાદ તે ધર્મનગર ગયો હતો અને મંથનને લીધો હતો. તે પછી તે નવાવાડજમાં જયનમ અને રિયાને લઈને મીરામ્બિકા સ્કૂલે જવાનો હતો, પરંતુ ચીમનભાઈ બ્રિજ ઊતરતો હતો ત્યારે પાછળના ભાગેથી તેને જોરદાર ધડાકો સંભળાયો હતો. તેણે કહ્યું હતું કે રિક્ષાની એકસલ તૂટી હોવાનો તેને ખ્યાલ નથી.